ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2467/98 για την κοινή οργάνωση αγοράς στον τομέα του προβείου και αιγείου κρέατος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

τη γνώμη της Οικονομικής και Κοινωνικής Επιτροπής [3],

[3] ΕΕ C

Εκτιμώντας τα εξής:

(1) Το άρθρο 3 παράγραφος 1 του κανονισμού (ΕΚ) αριθ. 2467/98 του Συμβουλίου [4] προβλέπει ότι η τιμή βάσης για τα σφάγια προβάτων πρέπει να καθορίζεται σε ετήσια βάση λαμβάνοντας υπόψη τα κριτήρια που καθορίζονται στο άρθρο 3 παράγραφος 2. Προβλέπει επίσης ότι η τιμή βάσης καθορίζεται κατά εποχές για να ληφθούν υπόψη οι κανονικές εποχιακές διακυμάνσεις της κοινοτικής αγοράς του προβείου κρέατος. Η χρησιμοποίηση παραμέτρων έχει ως αποτέλεσμα να καθοριστούν οι τιμές στα επίπεδα που καθορίζονται στον παρόντα κανονισμό.

[4] ΕΕ L 312 της 20.11.1998, σ. 1.

(2) Σύμφωνα με την προσέγγιση που ακολουθήθηκε κατά τη μεταρρύθμιση των κοινών οργανώσεων αγοράς στο πλαίσιο του Προγράμματος Δράσης 2000 και για να καταστεί δυνατό στους παραγωγούς να προγραμματίσουν την παραγωγή τους επί περισσότερα έτη, πρέπει να καθοριστεί η τιμή βάσης χωρίς χρονικό περιορισμό, χωρίς αυτό εντούτοις να προδικάζει τις αναθεωρήσεις που θα πρέπει να γίνουν μελλοντικά.

(3) Προκειμένου να τηρηθούν, εξάλλου, οι διατάξεις που έχουν θεσπιστεί από το Συμβούλιο στον τομέα της επιτροπολογίας, πρέπει να τροποποιηθούν οι αντίστοιχες διατάξεις του κανονισμού (ΕΚ) αριθ. 2467/98. Δεδομένου ότι τα αναγκαία μέτρα για τη θέση σε εφαρμογή του παρόντος κανονισμού είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [5], θα πρέπει τα μέτρα αυτά να θεσπίζονται με τη διαδικασία της επιτροπής διαχείρισης που προβλέπεται από το άρθρο 4 της εν λόγω απόφασης,

[5] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΚ) αριθ. 2467/98 τροποποιείται ως εξής:

1. Το άρθρο 3 αντικαθίσταται από το εξής:

"’ρθρο 3

Για το 2001 και τις επόμενες περιόδους εμπορίας, η τιμή βάσης καθορίζεται σε 504,07 EUR/100 kg βάρους σφαγίου.

Η τιμή βάσης καθορίζεται κατά εποχές, λαμβάνοντας υπόψη τις κανονικές εποχιακές διακυμάνσεις της κοινοτικής αγοράς του προβείου κρέατος, και καθορίζεται εβδομαδιαίως σύμφωνα με τις ενδείξεις του παραρτήματος ΙΙΙ του παρόντος κανονισμού.

Εκτός από αντίθετη απόφαση που θα θεσπιστεί από το Συμβούλιο το οποίο αποφασίζει με ειδική πλειοψηφία μετά από πρόταση της Επιτροπής, η περίοδος εμπορίας αρχίζει την πρώτη Δευτέρα του Ιανουαρίου και λήγει την παραμονή της ημέρας αυτής του επόμενου έτους."

2. Το άρθρο 24 διαγράφεται.

3. Το άρθρο 25 αντικαθίσταται από το εξής:

"’ρθρο 25

1. Η Επιτροπή επικουρείται από την Επιτροπή Διαχείρισης Προβατοειδών-Αιγοειδών, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. 1/4ταν γίνεται παραπομπή στην παρούσα παράγραφο, εφαρμόζεται η διαδικασία της επιτροπής διαχείρισης που προβλέπεται στο άρθρο 4 της απόφασης 1999/468/ΕΚ, με την επιφύλαξη των διατάξεων του άρθρου 7, παράγραφος 3 της εν λόγω απόφασης.

3. Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα."

4. Το παράρτημα του παρόντος κανονισμού καθίσταται παράρτημα ΙΙΙ του κανονισμού (ΕΚ) αριθ. 2467/98.

’ρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ "ΠΑΡΑΡΤΗΜΑ III - Τιμές βάσης κατά εποχές

(EUR/100 kg βάρους σφαγίου)

>ΘΕΣΗ ΠIΝΑΚΑ>

"